CELEX: 32006R0957
Language: bg
Date: 2006-06-28 00:00:00
Title: Регламент (ЕО) № 957/2006 на Комисията от 28 юни 2006 година относно класиране на определени стоки в Комбинираната номенклатура и за изменение на Регламент (ЕИО) № 48/90

Важна правна забележка

|

32006R0957

Официален вестник n° L 175 , 29/06/2006 стр. 0045 - 0048

		20060628Регламент (ЕО) № 957/2006 на Комисиятаот 28 юни 2006 годинаотносно класиране на определени стоки в Комбинираната номенклатура и за изменение на Регламент (ЕИО) № 48/90КОМИСИЯТА НА ЕВРОПЕЙСКИТЕ ОБЩНОСТИ,като взе предвид Договора за създаване на Европейската общност,като взе предвид Регламент (ЕИО) № 2658/87 на Съвета от 23 юли 1987 г. относно тарифната и статистическата номенклатура и Общата митническа тарифа [1], и по-специално член 9, параграф 1, буква а) от него,като има предвид, че:(1) За да се осигури еднакво прилагане на Комбинираната номенклатура приложена към Регламент (ЕИО) № 2658/87, е необходимо да се приемат разпоредби относно класирането на стоките, посочени в приложението към настоящия регламент.(2) Регламент (ЕИО) № 2658/87 установява общите правила за тълкуване на Комбинираната номенклатура. Тези правила се прилагат и за всяка друга номенклатура, която се основава изцяло или частично на нея или която добавя, ако е необходимо, специфични разпоредби на Общността с оглед на тарифните или другите мерки, свързани с търговията със стоки.(3) Чрез прилагане на упоменатите по-горе общи правила стоките, описани в колона 1 на таблицата, дадена в приложението към настоящия регламент, се класират под съответните им кодове по КН, посочени в колона 2, въз основа на мотивите, посочени в колона 3.(4) Съгласно разпоредбите на член 12, параграф 6 от Регламент (ЕИО) № 2913/92 от 12 октомври 1992 г. за създаване на Митнически кодекс на Общността [2] ползването на обвързваща тарифна информация, издадена от митническите органи на държавите-членки, която не съответства на разпоредбите на настоящия регламент, може да бъде продължено за период от три месеца.(5) Класирането на "дисплеи с точкова матрица" в Регламент (ЕИО) № 48/90 на Комисията от 9 януари 1990 г. относно класиране на определени стоки в Комбинираната номенклатура [3] води до неправилно класиране и поради това точка 2 от приложението към настоящия регламент следва да бъде заличена.(6) Комитетът по Митническия кодекс не е представил становище по отношение на изделие № 3 от приложената таблица в срока, определен от неговия председател.(7) Мерките, предвидени в настоящия регламент, са в съответствие със становището на Комитета по Митническия кодекс по отношение на изделия № 1 и 2 от приложената таблица,ПРИЕ НАСТОЯЩИЯ РЕГЛАМЕНТ:Член 1Стоките, описани в колона 1 на таблицата, дадена в приложението, се класират под съответните кодове по КН, посочени в колона 2.Член 2Ползването на обвързваща тарифна информация, издадена от митническите органи на държавите-членки, която не съответства на разпоредбите на настоящия регламент, може да бъде продължено за период от 3 месеца съгласно разпоредбите на член 12, параграф 6 от Регламент (ЕИО) № 2913/92.Член 3Точка 2 от приложението към Регламент (ЕИО) № 48/90 се заличава.Член 4Настоящият регламент влиза в сила на двадесетия ден след публикуването му в Официален вестник на Европейския съюз.Настоящият регламент е задължителен в своята цялост и се прилага пряко във всички държави-членки.Съставено в Брюксел на 28 юни 2006 година.За КомисиятаLászló KovácsЧлен на Комисията[1] ОВ L 256, 7.9.1987 г., стр. 1. Регламент, последно изменен с Регламент (ЕО) № 838/2006 (ОВ L 154, 8.6.2006, стр. 1).[2] ОВ L 302, 19.10.1992 г., стр. 1. Регламент, последно изменен с Регламент (ЕО) № 648/2005 на Европейския парламент и на Съвета (ОВ L 117, 4.5.2005, стр. 13).[3] ОВ L 8, 11.1.1990 г., стр. 16. Регламент, последно изменен с Регламент (ЕО) № 705/2005 на Комисията (ОВ L 118, 5.5.2005 г., стр. 18).--------------------------------------------------20060628ПРИЛОЖЕНИЕОписание на стоката | Класиране (код по КН) | Мотиви |(1) | (2) | (3) |1.Графичен и буквено-цифров дисплей, базиран на LCD технологията с монохромна пасивна матрица.Дисплеят се състои от слой течни кристали, затворен между два пласта или плочи от стъкло с известен брой точки (представени в 64 линии и 240 колони) и електронна интерфейсна платка по C-MOS технология.Може да бъде вграден в други изделия.Няма възможност да онагледява видеоизображения. | 85312095 | Класирането се определя от разпоредбите на общи правила 1 и 6 за тълкуване на Комбинираната номенклатура, както и от текстовете на кодове по КН 8531, 853120 и 85312095. Дисплеят притежава електронна интерфейсна платка. Следователно не може да бъде класиран като устройство с течни кристали от позиция 9013 (виж също така обяснителните бележки към ХС за позиция 9013 (1)). Дисплеят не съдържа електроника за възпроизвеждане на видеосигнали. Следователно не може да се класира като видеомонитор от позиция 8528. Дисплеят представлява информационен панел от позиция 8531, тъй като той има възможност за онагледяване само на графики и буквено-цифрови символи (виж също така обяснителните бележки към ХС за позиция 8531 (D)). |2.Изделие, известно като "LCD модул (от типа с чувствителен екран "TOUCH SCREEN")", под формата на устройство с активна матрица с течни кристалиQ имащо единица за задно осветяване, инвертори и печатни платки с електроника за управление само на адресирането на пикселите. Устройството с течни кристали се състои от слой течни кристали, затворен между два слоя от стъкло. Външната повърхност на стъкления слой е покрита с тънък метален електропроводим и резистивен слой.Модулът е базиран на технологията с тънкослойни транзистори (TFT). Има размери 34,5 (Ш) × 35,3 (В) × 16,5 (Д) CM и диагонал на екрана 38,1 CM (15 инча).Модулът не съдържа никакви други електронни компоненти (например захранване, видеоконвертор, "SCALER", тунер и др.) или интерфейси за свързване към други апарати. | 85489090 | Класирането се определя от разпоредбите на Fбщи правила 1 и 6 за тълкуване на Комбинираната номенклатура, бележка 2 (C) към раздел ХVI, както и от текстовете на кодове по КН 8548, 854890 и 85489090. Модулът представлява част, която не е изключително или главно предназначена за определена машина от раздел ХVI. Следователно се класира в позиция 8548 по силата на бележка 2, буква в) към раздел ХVI. |3.Изделие, известно като "LCD модул", под формата на устройство с активна матрица с течни кристали, имащо единица за задно осветяване ("BACKLIGHT"), инвертори и печатни платки с електроника за управление само на адресирането на пикселите.Модулът е базиран на технологията с тънкослойни транзистори (TFT). Има размери 75,9 (Ш) × 44,9 (В) × 4,9 (Д) CM и диагонал на екрана 81,6 CM (32 инча) и резолюция 1366 × 768 пиксела.Модулът не съдържа никакви други електронни компоненти (например захранване, видеоконвертор, "SCALER", тунер и др.) или интерфейси за свързване към други апарати. | 85299081 | Класирането се определя от разпоредбите на общи правила 1 и 6 за тълкуване на Комбинираната номенклатура, бележка 2 (C) към раздел ХVI, както и от текстовете на КН кодове 8529, 852990 и 85299081. Модулът не може да се класира в позиция 9013, тъй като съдържа единица за задно осветяване ("BACKLIGHT"), инвертори и печатни платки с електроника за управление само на адресирането на пикселите (виж също така обяснителните бележки към ХС за позиция 9013 (1)). Модулът не се класира в позиция 8473 като част от онагледяваща единица на автоматична машина за обработка на информацията, защото не е разпознаваем като изключително или главно предназначен за употреба с автоматична машина за обработка на информацията от позиция 8471. Модулът не се класира в позиция 8531, защото, предвид неговите характеристики, не може да се счете за електрически апарат за визуална сигнализация от позиция 8531 или за част от такъв апарат (виж също така обяснителните бележки към ХС за позиция 8531). Предвид неговите характеристики (като например размери и резолюция) модулът се класира в позиция 8529, тъй като е разпознаваем като изключително или главно предназначен за употреба с апарати от позиция 8528. |--------------------------------------------------